2012 թ. հոկտեմբերին աջակցության խնդրանքով դիմեցի Կրթության նախարարին և Հանրապետության Նախագահին: Կրթության և գիտության նախարարությունից բանավոր պատասխանեցին, որ բյուջեում կայքի համար ֆինանսավորում չի նախատեսված, իսկ Նախագահի աշխատակազմից էլ տեղեկացրին, որ Նախագահը նման հարցերով չի զբաղվում, ու նորից կասկած մնաց, որ որևէ մեկը, նման պատասխան տալուց առաջ, այցելել է կայք և հասկացել նրա կարևորությունը՝ հենց իր անվտանգության տեսանկյունից: Մեր երկրի սեյսմիկ անվտանգության խնդրի նկատմամբ այդպիսի վերաբերմունքը վստահություն չի ներշնչում, որ Սպիտակի երկրաշարժի ողբերգությունը չի կրկնվի: